**Esmakordsete taotluste hindamisel lähtume antud mudelist**

|  |  |  |  |
| --- | --- | --- | --- |
| **Hindamiskriteerium** | **Skaala** | **Punktid** | **Punktide sisu** |
| 1. Taotluse põhjendatus ja mõju | **0-40** | 40 | **Väga hea.** Seadmete valik on hästi põhjendatud ja sobilik sihtrühmale. Taotletavate seadmete kasutamine on olulise mõjuga ning kool/lasteaed tagab seeläbi IT oskuste õppe kättesaadavuse kõikidele õpilastele/lastele. |
| 30 | **Hea.** Seadmete valik on hästi põhjendatud, sobib sihtrühmale. Taotletavate seadmete kasutamine on selge mõjuga ning kool/lasteaed loob IT oskuste õppe võimaluse suurele osale lastest/õpilastest. |
| 20 | **Keskmine**. Seadmete valik on põhjendatud, sihtrühmale suures osas sobiv. Taotletavate seadmete kasutamine omab keskmist mõju ning kool/lasteaed loob IT oskuste õppe võimaluse vähemalt pooltele lastele/õpilastele. |
| 10 | **Nõrk**. Seadmete valik pole piisavalt põhjendatud, sihtrühm ei ole määratletud või antud seadmetele sobiv. Taotletavate seadmete abil luuakse võimalus IT õppeks vähestele õpilastele või viiakse tegevust läbi vaid huvitegevuse tasandil. |
| 0 | **Puudulik.** Seadmete valik ei ole põhjendatud ja kasutamise mõju ebaselge. |
| 1. Tegevuskava | **0-40** | 40 | **Väga hea.** Tegevuskava on hästi läbimõeldud. Seadmeid plaanitakse kasutada süsteemselt: lõimitult erinevatesse õppeainetesse ja/või ühe aine tegevustesse pikema perioodi vältel, nt projektõppena. Tegevuskava toetab oluliselt õppekava eesmärkide saavutamist ning loob õpilaste jaoks uudseid õppimisvõimalusi. |
| 30 | **Hea.** Tegevuskava on läbimõeldud, toetab õppekava eesmärkide saavutamist ning loob osalevate õpilaste jaoks senisest mitmekesisemaid õppimisvõimalusi. Seadmeid plaanitakse kasutada pikema aja vältel vähemalt ühe õppeaine raames ning võimalusel ka huvitegevuses. |
| 20 | **Keskmine.** Tegevuskavas on toodud välja tegevused, aga need ei too kaasa olulist lisandväärtust seniste õppimis-ja õpetamisvõimalustega võrreldes. Seadmeid kasutatakse episoodiliselt, üksikutes tundides ja huvitegevuses. |
| 10 | **Nõrk**. Tegevuskavas on plaanitavaid tegevusi vähe või mõeldud ainult huvitegevuseks. |
| 0 | **Puudulik.** Tegevuskava puudub. |
| 1. Varasem kogemus (osalemine ProgeTiigri või teistel tehnoloogia valdkonna üritustel ja koolitustel) | **0-20** | 20 | **Hea.** Taotleja kooli/lasteaia õpetajad on osalenud koolitustel ja rakendavad juba saadud teadmisi oma töös, on osalenud õpilastega õpilasüritustel. |
| 10 | **Keskmine.** Taotleja kooli/lasteaia õpetajad on osalenud mõnel tehnoloogia valdkonna koolitusel, aga pole õpitust veel oma töös rakendanud. Taotlejal on väljatöötatud (koolitus-)plaan õpetajate kompetentsi tõstmiseks, et õpetajate pädevusi tõsta ja neid seadmete rakendamisel toetada. |
| 0 | **Nõrk.** Varasem kogemus ja ka plaan edaspidiseks õpetajate toetamiseks puudub. |